CELEX: 62017TN0607
Language: sl
Date: 2017-09-06 00:00:00
Title: Zadeva T-607/17: Tožba, vložena 6. septembra 2017 – Volotea/Komisija

20.11.2017   
            
            
               SL
            
            
               Uradni list Evropske unije
            
            
               C 392/34
            
         Tožba, vložena 6. septembra 2017 – Volotea/Komisija
   (Zadeva T-607/17)
   (2017/C 392/43)
   Jezik postopka: angleščina
   
      Stranki
   
   
      Tožeča stranka: Volotea, SA (Barcelona, Španija) (zastopnika: M. Carpagnano in M. Nordmann, odvetnika)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               razglasi delno ničnost Sklepa Komisije z dne 29. julija 2016 o državni pomoči SA33983 (2013/C) (ex 2012/NN) (ex 2011/NN), ki jo je Italija izvedla z nadomestilom sardinskim letališčem za opravljanje obveznosti javne službe;
            
         
               —
            
            
               Komisiji naloži plačilo lastnih stroškov in stroškov tožeče stranke.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
               1.
            
            
               Prvi tožbeni razlog: Komisija je napačno razlagala pojem državna pomoč v smislu člena 107(1) PDEU
               
                           —
                        
                        
                           Tožeča stranka med drugim trdi, da je Komisija napačno razlagala pojem upravičenca. Poleg tega trdi, da je Komisija napačno opredelila upravljavce letališča kot zgolj „posrednike“ med regijo in letalskimi družbami, ker ni ustrezno preučila, ali ti upravljavci prejmejo gospodarsko korist. Prav tako naj financiranje ne bi bilo selektivno. Komisija naj bi napačno razlagala tudi pojma izkrivljanje konkurence in vpliv na trgovino.
                        
                     
         
               2.
            
            
               Drugi tožbeni razlog: Komisija je napačno razlagala pojem utemeljitev državne pomoči
               
                           —
                        
                        
                           Tožeča stranka prereka trditev Komisije, da se okvir za storitve splošnega gospodarskega pomena ne uporabi za dejavnosti, na katere se nanaša obravnavani primer. Poleg tega trdijo, da bi bilo mogoče zadevno financiranje utemeljiti s smernicami za letalski sektor iz leta 2005.
                        
                     
         
               3.
            
            
               Tretji tožbeni razlog: Komisija s tem, da je odredila zagotovitev povračila domnevne nezakonite pomoči, ni upoštevala legitimnih interesov tožeče stranke. Ker Komisija nima jasne prakse v zvezi s posrednimi pomočmi, naj ne bi smela vztrajati pri zagotovitvi povračila.
            
         
               4.
            
            
               Četrti tožbeni razlog: Komisija ni pravilno izvedla preiskave, ker izpodbijanih ukrepov ni preučila skrbno in nepristransko
               
                           —
                        
                        
                           Komisija naj ne bi izvedla ustrezne analize glede na preskus udeleženca v tržnem gospodarstvu, čeprav je bila k temu pravno zavezana in so tretje osebe to predlagale v različnih vlogah.
                        
                     
         
               5.
            
            
               Peti tožbeni razlog: Komisija ni podala obrazložitve
               
                           —
                        
                        
                           Komisija v zvezi s tem naj ne bi obravnavala nekaterih pomembnih pravnih in dejanskih vprašanj, navedla naj bi razloge, ki niso nedvoumni, upoštevala naj ne bi nekaterih pomembnih trditev, ki so jih navedle tretje osebe, in podala naj bi protislovne izjave.